text: Se video: Kraftig brand i maskinhus
  03 september 2014 kl. 04.26
  400 bigballer og et maskinhus gik tirsdag aften i brand. Brandvæsen og beredskab har brugt hele natten på slukningsarbejde, men er ikke færdige endnu.
  Klokken 20.47 tirsdag aften modtog Syd- og Sønderjyllands Politi en anmeldelse om en brand i et maskinhus i Sdr. Hygum. I maskinhuset stod 400 bigballer.
  - Den store mængde halm gør, at vi regner med, at der kan gå op til 12 timer før branden er slukket helt, siger vagtchef ved Syd- og Sønderjyllands Politi, Henrik Sønderskov.
  Politiets teknikere kan først gå i gang med at fastsætte en årsag til branden, når den er slukket. Politiet oplyser desuden, at hverken dyr eller mennesker har været i fare i forbindelse med branden.
  Herunder kan du se politiets tweet i forbindelse med branden i Sdr. Hygum.
  I videoen herunder kan du se, hvor kraftig branden var (varighed 23 sekunder)
  
  Fra Twitter:
  Brandvæsnet og Beredskabsstyrrelsen  er i gang med at efterslukke branden på Knorborg Vestervej i Sdr.Hygum #politidk pic.twitter.com/zBnzF9ygRI
  
  